  Виталий Пронин Гуртъёсы арнялы 2 пол вуылэ жаг поттӥсь машина.Жаген адӟем карымон нюръясько Воткинск  ёросын. Отын чакламтэ интыосын костаськись силё ӧвӧл ни.Воткинск ёросын ар но ӝыны ӵоже быдэсъяське жагез утялтонъя нимысьтыз программа. Соя гуртъёсы арнялы 2 пол вуылэ жаг поттӥсь машина.- Калыклэн чылкытлык понна дун тыроно шуыса валанэз кылдӥз ни, - вера Воткинск ёросысь ЖКХ-я управленилэн кивалтӥсез Сергей Пикулев. - Адямиос тодо, кыӵе вакытэ машина вуоз, со дырлы жаген пакетъёссэс капка азязы юромо дасяса кельто. Зэм, таӵе амалъя уж радъямын бадӟым гуртъёсын гинэ. Пичиосаз жаг поттӥсь машинаослэн 1-2 мешок понна, бензин сутыса, кожаллямзы уггес поты. Но туж оскиськом, региональной оператор кылдӥз ке, азьланяз вань гуртъёсысь жаг поттыны быгатом ни шуыса.Матысь дыре Воткинск ёросэ жаген нюръяськон амалъёсын тодматскыны лыктыны чаклало элькунысь кивалтӥсьёс. Пумиськонын ӝутэмын луоз вань гуртъёсы жаг куян контейнеръёс пуктон сярысь ужпум.Ангелина Снигирёва   Теги: инкуазезутён  